open-index/open-wikipedia-markdown huggingface dataset:
Bien Donné

duimnael|300px|Bien Donné se opstal.

**Bien Donné** is 'n navorsingsplaas vir sagtevrugte by Simondium, Groot-Drakenstein digby die Paarl. Die herehuis op die plaas is 'n uitstekende voorbeeld van die Kaaps-Hollandse boustyl.

## Ligging 
Die plaas lê aan die linkeroewer van die Bergrivier. Oorkant die rivier is die Drakenstein-gevangenis en ten suide van die plaas lê die historiese plase Zandvliet (nou Solms-Delta) en Boschendal. Bien Donné lê op nagenoeg 33° 51' suid en 18º 59' oos.

## Navorsing 
Die plaas van 235&nbsp;ha is sedert 1936 staatseiendom. Bladwisselende en sub-tropiese vrugtebome en 'n wingerd vir tafeldruiwe is aangeplant. In die boorde word toetse gedoen oor bemesting, insekbestryding, besproeiing en snoeimetodes. Navorsing word o.a. op die metodes van verkoeling, inmaak en vervoer van die sagtevrugte na markte in die buiteland gedoen. Uitstallings en boeredae word gereeld gehou om nuwe produkte aan produsente en verbruikers bekend te stel.

## Geskiedenis 
In 1699 is die plase Watergat en  Zonder Naam aan Pierre Lombard, die sieketrooster van die Hugenote, toegeken. Jan de Villiers van Boschendal word in 1762 die eienaar en sy seun bou die huis. Ses jaar later word Daniël Hermanus Joubert die eienaar. In 1837 word die twee plase verdeel en kry die deel waarop die huis staan die naam Bien Donné, dit beteken 'n “goeie geskenk”. Rhodes Fruit Farms het die plaas in 1929 gekoop.

## Huis 
Die indrukwekkende H-vormige huis is in 1800 deur Dawid de Villiers laat bou. Moslem-vakmanne is waarskynlik verantwoordelik vir die ryklik versierde gewels. Deur die jare heen is daar aan die buite- sowel as die binnekant tydens restourasiewerk veranderinge aan die huis aangebring. Bekende argitekte soos F.K. Kendall, Herbert Baker en Revel Fox was daarby betrokke.

## Monument 
Bien Donné se huis in die Kaaps-Hollandse styl is een van die mooiste huise in daardie styl wat nog bestaan. Die plaaswerf met die huis, wynkelder en buitegeboue aan die suidekant is tot provinsiale erfenisterrein verklaar. Dit sluit ook die grond binne die ringmuur, die leivoor en die dam aan die suidekant in.

## Bibliografie 
* Fransen, Hans: A guide to the old buildings of the Cape. A survey of extant architecture from before c1910 in the area of Cape Town, Calvinia, Colesberg, Uitenhage. Kaapstad: Jonathan Ball, 2004.  
* Standard Encyclopaedia of Southern Africa, deel 2. Kaapstad: Nasou, 1970.
* Walton, James: Homesteads and villages of South Africa. Pretoria: J.L. van Schaik, 1952.
* www.arc.agric.za
* www.biendonne.com
Gary (Indiana)

**Gary** is 'n hawestad in die deelstaat Indiana en geleë aan die oewer van die Michiganmeer. Die stad is ongeveer 48km vanaf Chicago en het ontstaan as gevolg van die yster industrie. In 1906 was die stad gebou deur die *United States Steel Corporation* en vernoem na Elbert H. Gary, toe die voorsitter van die Direksie. Dit is gebou op sandduine en moerasse.

## Bron 
* ''Collier's Encyclopedia'', Crowell-Collier Educational Corporation, Volume 10, Bladsy 583.
Río Putumayo

duimnael|links|Die Río Putumayo naby die dorp Santana, Colombia
duimnael|links|Die Río Putumayo naby die dorp Santana, Colombia
Die **Río Putumayo** (Portugees: *Río Içá*; Quechua: *putu mayu*, *putu* "vrugteboom-vaartuig", *mayu* "rivier", letterlik "rivier wat ontspring, waar plante groei wie se vrugte gebruik word as gereedskap") is 'n groot suidoos-vloeiende rivier in Suid-Amerika. Die rivier, met 'n lengte van 1&nbsp;610&nbsp;km, is die grootste rivier in Suid-Colombia. Die Río Putumayo is in sy hele verloop bevaarbaar en dus meer belangrik as die Rio Japurá, wat net noord parallel tot die Río Putumayo vloei.

Die Río Putumayo ontspring naby Pasto in die Colombiaanse Andes uit die La Concha-meer, waar die rivier *Guamués* genoem word. Aansluitend verlaat die rivier die Andes en vloei dit in 'n suidoostelike rigting deur tropiese reënwoud. Vanaf Puerto Asís vorm die Río Putumayo vir sowat 1&nbsp;500&nbsp;km Colombia se suidwestelike grens tot Ecuador en Peru, voordat die rivier weer vir 'n kort tyd net deur Colombia se suidooste vloei. Aansluitend bereik die rivier die grens van Brasilië, waar dit *Río Içá* genoem word. Naby Santo Antônio do Içá in die deelstaat Amazonas mond die rivier in die Amasonerivier, hier ook *Rio Solimões* genoem, uit.

## Verwysings
Río Pilcomayo

duimnael|links|Die Río Pilcomayo in die Serranía Aguaragüe, Bolivië
duimnael|links|Die Río Pilcomayo naby Villa Montes, Bolivië
duimnael|links|Die Río Pilcomayo in Yacaré, Argentinië
Die **Río Pilcomayo** of **Río Araguay** (Guaraní: *Ysyry Araguay* [ɨsɨˈɾɨ aɾaˈɣʷaj]; Quechua: *Pillkumayu* of *Pillku Mayu*, *pillku* "rooi" en *mayu* "rivier", letterlik "rooi rivier") is 'n groot suidoos-vloeiende rivier in Suid-Amerika. Die rivier, met 'n lengte van 2&nbsp;500&nbsp;km, is die grootste westelike sytak van die Río Paraguay. Die Río Pilcomayo is die tweede langste en grootste rivier van Paraguay, die belangrikste hawestad is Asunción, waar die rivier in die Río Paraguay uitmond.

Die Río Pilcomayo ontspring suidoos van die Poopómeer en wes van die Boliviaanse stad Potosí. Aansluitend vloei die rivier vir 'n kort tyd in oostelike rigting net suid van die Boliviaanse hoofstad Sucre en later in suidoostelike rigting tot by die grens van Argentinië. Hier vorm die rivier vir sowat 40&nbsp;km die grens tussen die twee lande, voordat die rivier die grens van Paraguay bereik. Vanaf hier vorm die rivier sedert 1876 vir 180&nbsp;km die grens tussen die twee lande. In Paraguay se hoofstad Asunción mond die Río Pilcomayo in die Río Paraguay uit.

In die rivier se stroomgebied woon sowat 1,5 miljoen mense: 1 miljoen in Bolivië op 'n oppervlakte van 98&nbsp; km², 300&nbsp;000 in Argentinië op 'n oppervlakte van 79&nbsp;000&nbsp;km² en 200&nbsp;000 in Paraguay op 'n oppervlakte van 95&nbsp;000&nbsp;km².

## Verwysings
Toyota Camry

Die **Toyota Camry** is 'n sedanmotor wat sedert 1982 internasionaal verkoop word deur die Japannese motorvervaardiger Toyota. Die model se geskiedenis strek reeds oor verskeie geslagte heen. Oorspronklik was dit 'n kompakte motor, maar latere Camry modelle het gegroei tot 'n mediumgrootte. Sedert die vrystelling van die wyer weergawes, is die Camry deur Toyota aangewys as die firma se tweede "wêreldmotor" na die Corolla. In Japan is die Camry eksklusief aan "Toyota Corolla Store" kleinhandelaars, maar dieselweergawes is voorheen deur "Toyota Diesel Store" verkoop.

Die Camry-reeks is in die 1990's met die Cressida-reeks in Suid-Afrika opgevolg. In 2006 het die Toyota Avensis die Camry in Suid-Afrika vervang. Die Camry is egter steeds in ander wêrelddele verkoop.

## Verwysings
Bay City, Texas

**Bay City** is 'n stad in die deelstaat Texas en geleë aan die oewer van die Coloradorivier. Die administratiewe setel van Matagorda County is hier geleë. Die stad is ongeveer 34km suidwes vanaf Houston en is omring met olievelde. Dit het in 1902 dorpstatus verkry. Die bevolking was 17&nbsp;509 in 2013.

## Bron 
* ''Collier's Encyclopedia'', Crowell-Collier Educational Corporation, Volume 3, Bladsy 725.
Owen Sound, Ontario

**Owen Sound** is 'n hawestad in die provinsie Ontario, Kanada en geleë aan die oewer van die Huronmeer. Die nedersetting het ontstaan in 1840, dorpstatus in 1856 en stadstatus in 1920 verkry. Die populasie was 21&nbsp;688 in 2011.

## Bron 
* ''Collier's Encyclopedia'', Crowell-Collier Educational Corporation, Volume 3, Bladsy 725.
Koine

[duimnael|180px|Papirus 46 is een van die oudste bewaarde [Nuwe Testament|Nuwe-Testamentiese manuskripte in Grieks (omstreeks 175-225 n.C.]]

**Koine** of **Koine-Grieks** was die standaardvorm van Grieks vanaf die Hellenistiese tydperk (4de eeu v.C.) tot met die ondergang van die Romeinse Ryk (4de eeu n.C.). Dit was een van die voertale van die oostelike Middellandse See-gebied, die belangrikste taal van die oostelike deel van die Romeinse Ryk (in die westelike deel is Latyn gepraat) en die taal waarin ’n deel van die Nuwe Testament geskryf is.

## Oorsprong 
Koine stam af van Atties, een van die Oud-Griekse dialekte, en verskil min hiervan. Dit is in die antieke tyd beskou as die minder suiwer vorm van Grieks, en is die eerste taal wat oor die hele Griekeland versprei het: dit word die eerste keer genoem as die vorm van Grieks wat Alexander die Grote in die laaste helfte van die 4de eeu v.C. versprei het in al die gebiede wat hy verower het.

## Nuwe-Testamentiese Grieks 
Dit toon ’n wye spektrum van verskillende style, van meer konserwatiewe letterkundige vorms tot die spreektaal van die tyd.

Hoewel die Bybelse Koine in die algemeen korrekte Grieks is, het dit tog unieke eienskappe, wat voortvloei uit die feit dat dit dikwels gebruik is deur mense wat die taal as tweede taal gepraat het. Daar is ’n duidelike neiging om die ingewikkelder grammatikale vorme en konstruksies te vermy. In die Bybelse Grieks kom taamlike Semitiese sinskonstruksies voor ("Hy het gepraat, seggende ..."), wat daarop wys dat die skrywers van die betrokke boeke in hul daaglikse lewe waarskynlik Aramees gepraat het.

As die oorheersende taal van die Bisantynse Ryk het Koine ontwikkel in Middeleeuse Grieks, die belangrikste voorloper van moderne Grieks. Dit word steeds gebruik as liturgiese taal in die Grieks-Ortodokse Kerk.

## Verwysings 
## Eksterne skakels 
* Gratis Koine-toetsbord ’n Unicode-toetsbord
* The Biblical Greek Forum ’n Aanlyn gemeenskap vir Bybelse Grieks
* Nuwe-Testamentiese Grieks aanlyn
* 15px Hierdie artikel is vertaal uit die Nederlandse Wikipedia
Columbus, Nebraska

**Columbus** is 'n stad in die deelstaat Nebraska geleë op die samevloeiing van die Platte- en Loupriviere, ongeveer 140km wes van Omaha. Die administratiewe setel van die Platte County is hier geleë. Die nedersetting is in 1856 gestig en het dorpstatus in 1865 verkry. Gedurende 1875 was die dorp die begin punt vir goudprospekteerders wat na die *Black Hills* gereis het.

## Bron 
* ''Collier's Encyclopedia'', Crowell-Collier Educational Corporation, Volume 7, Bladsy 38.
Columbus, Mississippi

**Columbus** is 'n stad in die deelstaat Mississippi geleë op die samevloeiing van die Tombigbee- en Luxapalilariviere. Die administratiewe setel van die Lowndes County is hier geleë. Die gebied was deur die Choctow-Indiane aan die Verenigde State se regering afgestaan in 1816. Die nedersetting was eers bekend as *Pussum Town* en is in 1821 hernoem na *Columbus*. In 1862, na die Slag van Shiloh tydens die Amerikaanse Burgeroorlog, het die dorp gedien as hospitaal vir die weermagte van Mississippi en Tennessee en in 1863 was dit tydelik die Deelstaat hospitaal. Die dorp het in 1884 stadstatus verkry. Daar is vyf Konfederale generaals begraaf in die *Friendship*-begraafplaas. Columbus Lugmag Basis is naby geleë.

## Bron 
* ''Collier's Encyclopedia'', Crowell-Collier Educational Corporation, Volume 7, Bladsy 38.
Columbus, Indiana

**Columbus** is 'n stad in die deelstaat Indiana geleë op die oewers van die *White*-rivier. Die administratiewe setel van die Bartholomew County is hier geleë. Die stad is 64km suidoos vanaf Indianapolis. Die dorp is gestig in 1820 deur generaal John Tipton en was eers bekend as *Tiptona*. Dit het in 1864 stadstatus verwerf. Die Bakalat lugmag basis is naby geleë.

## Bron 
* ''Collier's Encyclopedia'', Crowell-Collier Educational Corporation, Volume 7, Bladsy 38.
Veerboot

[regs|duimnael|300px|'n Groot veerboot in [Finland.]]
regs|duimnael|240px|Binnekant van 'n veerboot wat treine en karre vervoer.

'n **Veerboot** is 'n boot of skip wat 'n gereelde verbinding tussen vasgestelde punte onderhou. Veerbote word gebruik om mense, voertuie en goedere oor die water te vervoer. Dit word ter see, op mere, in kanale en riviere gebruik.

Party plekke kan slegs deur middel van 'n veerboot bereik word, omdat dit nie deur paaie of spoorlyne met brûe of tonnels, of enige lughawens vir vliegtuie, bedien word nie. 'n Reis per veerboot kan soms gratis onderneem word, hoewel daar meestal daarvoor betaal moet word.

Sommige veerbote het paaie en treinspore op die dek, wat motors en treine toelaat om op te ry, en aan die ander kant weer af te ry.

Op 6 Maart 1987 het 193 mense naby Zeebrugge gesterf in 'n veerboot, die *M/S Herald of Free Enterprise*. Die ongeluk is deur 'n bemanningslid veroorsaak wat vergeet het om die boegdeure behoorlik te sluit. Die veerboot was oor die Engelse Kanaal na Dover in Engeland onderweg.

## Verwysings 
## Eksterne skakels 
* 
*
Río Marañón

duimnael|links|Vallei van die Río Marañón tussen Chachapoyas en Celendín, Peru
duimnael|links|Die Río Marañón in die Huánuco-streek, Peru
duimnael|links|Die Río Marañón in die provinsie Yarowilca, Peru
duimnael|links|Die Río Marañón in die Cajamarca-streek, Peru
Die **Río Marañón** (Spaans: [ˈri.o maɾaˈɲon]) is die grootste sytak van die Amasonerivier in Suid-Amerika. Dit is saam met die Río Ucayali een van twee bronriviere van die Amasonerivier. Die rivier, met 'n lengte van 1&nbsp;737&nbsp;km, is die langste rivier, wat uitsluitlik deur Peru vloei. Die Río Marañón vloei deur hooggebergte, half-woestyn valleie, asook subtropiese en tropiese reënwoud.

Die Río Marañón ontstaan deur die saamvloei van die Río Lauricocha en die Río Nupe in die Peruaanse Andes noordoos van Lima. Aansluitend vloei die rivier binne die Andes in noordwestelike rigting parallel tot die kus van die Stille Oseaan. Net suid van die grens tot Ecuador vloei die Río Marañón in oostelike rigting. Naby die ewenaar net wes vanaf die grens tot Brasilië vloei die rivier met die uit suidelike rigting komende Río Ucayali saam en die hoofloop van die Amasonerivier ontstaan, vanaf hier ook *Rio Solimões* genoem.

## Sytakke 
Die grootste sytakke (stroomaf):

## Verwysings
Río Ucayali

duimnael|links|Kaart wat die saamvloei van die Río Tambo en die Río Urubamba asook die Río Ucayali se boloop in die Peruaanse Andes vertoon
duimnael|links|Die Río Ucayali in Atalaya, Peru
duimnael|links|Die Río Ucayali in Pucallpa, Peru
Die **Río Ucayali** (Spaans:  [ˈri.o ukaˈʝali]) is die tweede grootste sytak van die Amasonerivier in Suid-Amerika. Dit is saam met die Río Marañón een van twee bronriviere van die Amasonerivier. Die rivier, met 'n lengte van 1&nbsp;460&nbsp;km, is die tweede langste rivier, wat uitsluitlik deur Peru vloei. Die Río Ucayali vloei deur hooggebergte, half-woestyn valleie, asook subtropiese en tropiese reënwoud.

Die Río Ucayali ontstaan deur die saamvloei van die Río Tambo en die Río Urubamba in die Peruaanse Andes, sowat 110&nbsp;km noordwes van die Titicacameer. Aansluitend vloei die rivier oos van die Andes in noordelike rigting parallel tot die grens van Brasilië. Naby die ewenaar net wes vanaf die grens tot Brasilië vloei die rivier met die uit oostelike rigting komende Río Marañón saam en die hoofloop van die Amasonerivier ontstaan, vanaf hier ook *Rio Solimões* genoem.

## Sytakke 
Die grootste sytakke (stroomaf):
* Cohenga (regs)
* Sheshea (regs)
* Pachitea (links)
* Tamaya (regs)
* Aguaytia (links)
* Pisqui (links)
* Cushabatay (links)
* Guanache (regs)
* Tapiche (regs)
* Pacaya (links)

## Verwysings 
## Eksterne skakels
Pruisiese deugde

duimnael|Pruisiese kleure tot 1947

Met **Pruisiese deugde** (Duits: *Preußische Tugenden*) word bedoel die Protestants-Calvinistiese morele waardes en die deugde wat tydens die Verligting gevorm is en wat sedert Frederik Wilhelm I se bewind deur die Pruisiese staat verkondig en bevorder is. Van hierdie Pruisiese deugde stam ook die **Duitse deugde** (*Deutsche Tugenden*) af.

## Geskiedenis 
duimnael|Frederik Wilhelm I in Pruise
Toe Frederik Wilhelm I met sy troonbestyging as Pruisiese koning 'n oortrokke staatsbegroting ontdek, was orde, ywer, beskeidenheid en godsaligheid sy hooftemas vir die daaropvolgende hervorming en rehabilitasie van die staat. Sy bynaam as "Soldatekoning" (*Soldatenkönig*) het hy verwerf met sy daaropvolgende opbou van die magtige Pruisiese weermag.

Sy seun Frederik die Grote, wat in teenstelling met sy vader 'n esteet was, is as bevelvoerder van die Pruisiese leër in talle oorloë met dapperheid, geregtigheid en volksverbondenheid versinnebeeld. Later, toe Frederik op 'n gevorderde ouderdom 'n sosiaal geïsoleerde man word, was hy steeds 'n voorbeeld van hardheid, pligsbesef en dissipline.

So ook is selfdissipline, dapperheid sonder selfbejammering (*Leer om te ly sonder om te kla*), ondergeskiktheid, moed en gehoorsaamheid (maar tog met opregtheid) as navolgenswaardig beskou.

### Voorbeelde uit die Pruisiese samelewing as 'n geheel 
* Opregtheid
* Beskeidenheid (klassiek volgens die voorbeeld van keiser en koning Wilhelm I van Pruise wat koringblomme as sy gunsteling-blomme beskou het).
* Eerlikheid
* Ywer (fluksheid)
* Reglynigheid
* Geregtigheid ("Suum cuique" = Ieder sy eie)
* Pligsgetrouheid
* Pligsbewussyn
* 'n Sin vir orde
* Stiptelikheid
* Redelikheid
* Netheid
* Spaarsaamheid
* Onkreukbaarheid
* Beskeidenheid
* Doelgerigtheid
* Betroubaarheid

Hierdie deugde dui ook op die deesdae verouderde gesegde iemand doen iets *pour le Roi de Prusse* ("vir die koning van die Pruise"), dus gratis, sonder om iets daarvoor terug te verwag.

## Verwysings
Bay City

**Bay City** kan na een van die volgende plekke in die Verenigde State van Amerika verwys:

* Bay City, Michigan
* Bay City, Oregon
* Bay City, Texas
* Bay City, Wisconsin
Alpena, Michigan

**Alpena** is 'n hawestad in die deelstaat Michigan en geleë aan die westelike oewer van die Huronmeer. Die stad is ongeveer 169km noord vanaf Bay City en is bekend vir visvang en jag. Daar word sement en hout geproduseer en kalksteen en papier vervaardig in die omgewing. Die bevolking was 10&nbsp;340 in 2012.

## Bron 
* ''Collier's Encyclopedia'', Crowell-Collier Educational Corporation, Volume 1, Bladsy 587.
Rilee Rossouw

**Rilee Rossouw** (9 Oktober 1989 in Bloemfontein) is 'n voormalige Suid-Afrikaanse krieketspeler wat vir die Proteas gespeel het tot in 2016. Hy het onder meer tydens die Krieketwêreldbeker 2015, asook die T20I-wêreldbekertoernooie in 2016 en 2022 vir Suid-Afrika gespeel.

## Internasionale loopbaan 
Hy het in Desember 2007 sy debuut vir Suid-Afrika se onder-19 span gemaak in die tweede toets teen Bangladesj. Hy het ook voor die o/19-krieketwêreldbeker 2008 teen Indië gespeel. By die Wêreldbeker-toernooi het hy in al ses wedstryde gespeel, en 136 lopies aangeteken teen 'n gemiddeld van 34,00 per beurt. Suid-Afrika het die eindstryd bereik.

Rossouw is in 2010 vir die Suid-Afrika A-span gekies vir die toer na Bangladesj en Sri Lanka. Hy het 131 van 151 balle teen Sri Lanka A aangeteken.

Hy het in Augustus 2014 sy EDI- teen Zimbabwe en op 5 November 2014 sy T20I-debuut teen Australië gemaak.

## Verwysings 
## Eksterne skakels 
*  Rilee Rossouw by Cricinfo
*  Rilee Rossouw by CricketArchive
Toyota HiAce

Die **Toyota HiAce** is 'n motorvoertuig wat deur die Japannese motorvervaardiger Toyota gebou en bemark word. Sedert sy bekendstelling in 1967, is die HiAce beskikbaar in 'n wye verskeidenheid van konfigurasies, insluitende 'n miniwa (MPV) en minibus, paneelwa, bakkie, taxi, en ambulans. In Japan is die HiAce eksklusief aan "Toyopet Store" handelaars.

Die **HiAce** en sy variante is nie in die Verenigde State en Kanada beskikbaar nie.

## 1ste generasie 
Die Hiace, wat in 1967 bekendgestel is, is aangebied as 'n kajuitbakkie, afleweringswa en pendelaar. En ook Hiace Commercial as 'n kampeerwa genoem. 'n Baie skaars model deesdae meestal as gevolg van weerslytasie en roes, in Europa word die meeste van die bakkies na Afrika uitgevoer aangesien hulle 'n langer lewe daar geniet.

## 2de generasie 
Die nuwe Hiace van 1977 het 'n gladder kajuit met enkelhoofligte gehad. Benewens die petrolenjin is 'n 2,2-liter-dieselenjin in sekere markte aangebied. Nuut vir die "20-40-reeks" Hiace was dubbelkajuitbakkie, super-lang-wielbasis-bussie en hoëdak-pendelaar.

Toe die derde generasie in 1982 vrygestel is, is sekere variante van die 2de generasie nog vir etlike jare daarna gebou.

## 3de generasie 
'n Nuwe Hiace-bussie is in 1982 bekendgestel, met die Hiace-bakkie wat later kom; die kajuit is gedeel met die groter Toyota-ligte vragmotor, maar met ander frontale stilering. Die Van is gekodeer 50-reeks vir kort asafstand, 60 vir lank, en 70 vir super lank. Die bakkies is 80- en 90-reekse. Die Toyota Mobile Lounge, wat by die 1987 Tokio-motorskou vertoon is, is gebaseer op die Hiace hoëdak-pendelaar. Terwyl die bussie en Commuter in 1989 herontwerp is, het die bakkie tot middel 1990's geduur. Dit was die laaste Hiace-bakkie.

## 4de generasie 
Die vierde generasie model het in 1989 verskyn en was beskikbaar as 'n "wa" in standaard- en lang-asafstand; 'n Grand Cabin; standaard- en langafstandwa; lang- en super-lang-wielbasis hoëdakwa. Laasgenoemde deel 'n liggaam met die Commuter, wat 'n 15-sitplek minibus is.

’n Wye reeks enjins is in die 4de generasie voertuie gebruik, wat wissel van 2-liter petrolenjins tot 3-liter turbo-dieselenjins. Die meeste van die weergawes gebruik deeltydse vierwielaandrywing, maar sommige modelle het agterwielaandrywing of permanente vierwielaandrywingstelsel. Die basismodel is die DX, met CD-, GL- en super GL-modelle ook beskikbaar.

## Verwysings
Rio Tapajós

duimnael|links|Die Rio Tapajós in die deelstaat Pará
duimnael|links|Die Rio Tapajós naby Santarem, Pará
duimnael|links|Die Rio Tapajós se monding in die Amasonerivier
Die **Rio Tapajós** (Portugees: [ˈʁi.u tɐpɐˈʒɔs]) is een van die grootste sytakke van die Amasonerivier in Suid-Amerika. Die rivier, met 'n lengte van 1&nbsp;930 km, vloei deur die Brasiliaanse deelstate Pará en Amazonas. 

Die Rio Tapajós ontstaan deur die saamvloei van die Rio Juruena en die Teles Pires in die deelstaat Pará en vloei aansluitend in sy grootste geheel deur die deelstaat Pará. Die rivier vloei in noordoostelike rigting parallel tot die Rio Madeira in die weste deur die Amasone-bekken van Brasilië en vorm die grens tussen die deelstate Pará en Amazonas. Aan sy monding in die Amasonerivier is die Rio Tapajós sowat 12 km breed en dus groter as die Amasonerivier, maar ook vlakker. Die grootste stad, wat aan die rivier geleë is, is Santarém, naby die rivier se monding, gevolg deur Itaituba, sowat 400 km suidwes van die Amasonerivier af.

## Sytakke 
Die grootste sytakke (stroomaf):
* Río Cururu (regs)
* Río Leste (regs)
* Río das Tropas (regs)
* Río Crepori (regs)
* Rio Jamanxim (regs)
* Río Igarapé Açu (regs)

## Verwysings
Fenotipe

[duimnael|250px|Die skulpe van individue in die [tweekleppige weekdierspesie *Donax variabilis* toon verskillende kleure en patrone in hul fenotipes.]]

’n **Fenotipe** is die samestelling van ’n organisme se waarneembare eienskappe, soos sy morfologie, ontwikkeling, biochemiese of psigologiese eienskappe, gedrag, gevolge van gedrag (soos voëlneste) ens. Richard Dawkins het in 1978 en weer in 1982 voorgestel voëlneste en ander strukture soos bewerdamme is "uitgebreide fenotipes". ’n Fenotipe is die eindproduk van ’n organisme se gene plus die invloed van omgewingsfaktore en die wisselwerking tussen die twee. Met omgewingsfaktore word hier bedoel alle faktore wat vanaf die sigootvorming die kenmerke van 'n individu kan beïnvloed. Wanneer twee of meer duidelik verskillende fenotipes in dieselfde bevolking of spesie bestaan, word dit polimorf genoem.

Die genotipe van ’n organisme daarteenoor, is die oorgeërfde instruksies wat dit in sy genetiese kode dra. Nie alle organismes met dieselfde genotipe lyk dieselfde of tree dieselfde op nie, want voorkoms en optrede word beïnvloed deur omgewings- en ontwikkelingsfaktore en skep so verskillende fenotipes. Net so het alle organismes wat dieselfde lyk, nie noodwendig dieselfde genotipe nie.

Hierdie onderskeid tussen genotipe en fenotipe is in 1911 deur Wilhelm Johannsen voorgestel om ’n onderskeid te maak tussen ’n organisme se oorgeërfde eienskappe en die eindproduk van hierdie oorgeërfde eienskappe.

## Verwysings 
## Eksterne skakels 
* Muisfenoom-databasis
* Menslike fenotipe-ontologie
* 15px Hierdie artikel is vertaal uit die Engelse Wikipedia
Geenlokus

duimnael|200px|’n Diagram van ’n chromosoom. 1.&nbsp;Chromatied. 2.&nbsp;Sentromeer. 3.&nbsp;Kort arm. 4.&nbsp;Lang arm.

In genetika is ’n **geenlokus** (lokus van die Latynse *locus*: "plek", "ligging") die spesifieke ligging van ’n geen of DNS-sekwensie op ’n chromosoom. Elke chromosoom het baie gene; die mens se geraamde haploïede proteïenkoderingsgene is 20&nbsp;000 tot 25&nbsp;000 op die 23 verskillende chromosome. ’n Alternatiewe vorm van dieselfde DNS-sekwensie wat by ’n gegewe lokus voorkom, word ’n alleel genoem. ’n Geordende lys van bekende lokusse vir ’n spesifieke genoom word ’n genetiese kaart genoem. Dit is die proses om die lokus vas te stel vir ’n spesifieke biologiese eienskap.

Diploïede of poliploïede selle waarvan die chromosome dieselfde alleel van ’n gegewe geen by ’n sekere lokus het, word homosigoties genoem ten opsigte van daardie geen, terwyl dié met verskillende allele van ’n gegewe geen by ’n sekere lokus heterosigoties ten opsigte van daardie geen genoem word.

## Terme 
Die chromosomiese lokus van ’n geen kan geskryf word as "6p21.3". Omdat "21" verwys na "streek 2, band 1", word dit as "twee een" uitgespreek, nie as "een-en-twintig" nie. Die hele lokus word dus uitgespreek as "ses P twee een punt drie".

’n Reeks lokusse word op dieselfde manier aangedui. Die lokus vir geen OCA1 kan geskryf word as "11q1.4-q2.1", dus op die lang arm van chromosoom 11, iewers tussen sub-band 4 van streek 1 en sub-band 1 van streek 2.

## Verwysings 
## Bron 
* Michael, R. Cummings. (2011). Human Heredity. Belmont, CA: Brooks/Cole

## Eksterne skakels 
* Oorsig by ornl.gov
* 15px Hierdie artikel is vertaal uit die Engelse Wikipedia
Moyamoya-sindroom

**Moyamoya** is 'n siekte wat in die 1960's in Japan bekend geword het, maar seldsaam in die res van die wêreld is. Die siekte veroorsaak dat die bloedvate na die brein vernou en verdik. Omdat brein die bloed nodig het, ontstaan 'n netwerk van kapillêre bloedvaatjies om die vernoude bloedvate. As die brein geskandeer word lyk dit soos 'n rookwolk. In Japannees beteken "moyamoya" dan ook "rookwolkie".

Die siekte kom meestal by kinders tussen 0 en 10 jaar voor. Volwassenes kan dit ook opdoen, veral die tussen 30 en 40 jaar.

Omdat die brein te min bloed (suurstof) kry, kom *verbygaande iskemiese aanvalle* voor, wat met tydelike verlamming gepaard kan gaan. As die netwerk van kapillêre bloedvaatjies uiteindelik nie meer die bloedtoevoer kan hanteer nie, tree beroertes in.

Moyamoya kan nie genees word nie, maar daar is wel behandeling daarvoor beskikbaar. 'n Neurochirurg kan 'n nuwe slagaar in die gebied met te min bloed aanlê (aaromleiding) om sodoende die bloedtoevoer na die brein te verbeter.

## Verwysings
Nissan Sunny

Die **Nissan Sunny** is 'n kompakte motor wat van 1966 tot 2006 deur die Japannese vervaardiger Nissan gebou is. Dit was in 1966 van stapel gestuur as die Datsun 1000 en hoewel die produksie in Japan beëindig is in 2006, die naam bly in gebruik in die Sjinese mark. In die VSA, is die later modelle bekend as die Nissan Sentra; in Meksiko, staan die Sunny ​​bekend as die Nissan Tsuru. Die Sunny pas netjies in die Nissan modellyn. Dit was groter as die supermini Nissan March (Micra) modelle, maar nie so groot soos die kompakte Bluebird modelle nie. Die nuutste weergawes van die Sunny was groter as die vroeër modelle, en kan beskou word as kompakte motors. Vorige weergawes (deur ten minste die B11-reeks) was klein motors.

Heel verwarrend, is die "Sunny" naam ook op ander Nissan-modelle gebruik, veral verskeie uitvoerweergawes van die Nissan Pulsar model. Die Sunny is vir baie dekadesingevoer en later wêreldwyd vervaardig onder verskeie name, en bakstyle, in ekonomiese, luukse en prestasie pakkette. Sommige konfigurasies blyk om uniek te wees wat gebaseer is op seker bakstyle, maar met 'n gemeenskaplike platform. Die Sunny is in Japan verkoop deur 'n toegewyde handelaarkanaal genoem Nissan Satio Store.

## Verwysings
Nissan Teana

Die **Nissan Teana** is 'n luukse middel-grootte motor vervaardig deur Nissan van Japan. Dit word uitgevoer as die Nissan Maxima en Nissan Cefiro na sekere markte. Dit vervang die Nissan Bluebird en Cefiro. Dit deel 'n platform met die Nissan Maxima wat verkoop word in Noord-Amerika, die Nissan Altima en Japannese mark "Presage" minibus. Die Teana is beskikbaar in Oos-Asië, Rusland, Oekraïne, Suid-Asië, ASEAN, Australië, Nieu-Seeland, Latyns-Amerika en die Karibiese Eilande.

Soos van 2007 deel die Teana sy platform met sy Franse neef, die Renault Laguna en Renault Latitude in die meeste van Europa, die Midde-Ooste en Afrika, en in Suidoos-Asië as die Renault Samsung SM5.

Sedert die bekendstelling van die derde geslag in 2013 is die Teana 'n wapenontwerpweergawe van die Noord-Amerikaanse Altima.

Volgens die ooreenstemmende artikel op die Japannese Wikipedia, is die naam "Teana" dié van 'n klein dorpie in Italië, deel van 'n benaming invloed vir die Nissan Murano, 'n ander stad in Italië, wat op dieselfde tyd verskyn het.

## Verwysings
Columbus, Nieu-Meksiko

**Columbus** is 'n dorpie in die deelstaat Nieu-Meksiko langs die grens met Meksiko Palomas, Chihuahua. Die dorp is in 1891 gestig en het bekend geword toe die Meksikaanse generaal Pancho Villa 1500 Meksikane in 'n aanval lei oor die VSA-grens  op 9 Maart 1916 wat aanleiding gegee het tot 'n strafekspedisie deur die Amerikaanse Weermag.
Nissan Serena

duimnael|links|200px|Serena S-Hybrid hibriedenjinstelsel
Die **Nissan Serena** is 'n vyfdeurminibus wat deur die Nissan Motormaatskappy vervaardig word. Die motor is in 
1991 as 'n redelik kompakte klein wa bekendgestel, maar het oor die jare met elke geslag groter gegroei. By vroeëre weergawes was die enjin voor, met 'n agterwieluitleg en 'n lewendige as gemonteer op bladvere. Latere weergawes het 'n veelskakelstelsel onafhanklike agtervering, en het voorwielaandrywing of viertrek. Die gewildste weergawe is die 2.3 L dieselenjin en dit is ongewoon in dat dit agt sitplekke in plaas van die verwagte sewe aanbied.

## Verwysings
Hibriedspesievorming

[duimnael|180px|’n Hibried tussen ’n [grysbeer|grys- en ysbeer.]]

**Hibriedspesievorming** is ’n soort spesievorming waar ’n kruising tussen twee verskillende spesies tot ’n nuwe spesie lei wat reproduktief geïsoleer is van die ouerspesies. Van die 1940's af is geglo reproduktiewe isolasie tussen hibriede en hul ouers is ’n baie moeilike proses en dat hibriedspesies dus uiters skaars is. Nadat DNS-ontleding in die 1990's algemener geraak het, is ontdek hibriedspesievorming is ’n taamlik algemene verskynsel, veral onder plante.

## Hybriedspesies en die ekologie 
duimnael|links|240px|*Saxifraga osloensis* is ’n natuurlike tetraploïede hibriedspesie.
’n Hibried kan unieke eienskappe (fenotipe) hê. Hierdie fenotipe kan in seldsame gevalle beter by die plaaslike omgewing aangepas wees as die ouerspesies en dit word dan deur natuurlike seleksie begunstig. As reproduktiewe isolasie terselfdertyd plaasvind, sal dit lei tot ’n aparte spesie. Die isolasie kan geneties, ekologies of vanweë ’n kombinasie van faktore wees.

As reproduktiewe isolasie nie plaasvind nie, kan die hibridiese bevolking terugteel en eindelik met een of albei ouerspesies vermeng raak. Dit sal lei tot vreemde gene in die ouerbevolking, ’n situasie wat introgressie genoem word. Introgressie is ’n bron van genetiese variasie en kan self spesievorming aanhelp. Daar is bewyse dat introgressie ’n algemene verskynsel is by plante, diere en selfs mense, waar genetiese materiaal van Neanderdallers en Denisova-hominiene verantwoordelik was vir ’n groot deel van die immuniteitgene in bevolkings buite Afrika.

Vir ’n hibried om te oorleef, sal dit gewoonlik die vermoë moet hê om die beskikbare bronne beter te benut as die ouerspesies. Dit sal ook in sommige gevalle met die ouerspesies moet meeding. Hoewel grys- en ysbere afstammelinge kan hê, sal ’n hibried tussen die twee moeiliker in enige van die omgewings van die ouerspesies kan oorleef. Dit sal die hibried verhoed om ’n permanente bevolking te vestig.

’n Hibried kan ook voordeel trek uit sekere situasies. Waar ’n paar nabyverwante spesies byvoorbeeld op ’n groep eilande voorkom, kan ’n hibried moontlik na ’n nuwe, onbewoonde eiland trek. Die hibriedbevolking sal dan direkte mededinging met hul ouerspesies vermy en tyd kry om gevestig te raak.

## Voorkoms by plante en diere 
Genetika is meer aanpasbaar by plante en daarom kom hibriedspesievorming meer dikwels in die plantwêreld voor. Baie landbougewasse is hibriede met dubbele en driedubbele stelle chromosome, wat poliploïdie genoem word. Dit is gewoonlik dodelik by diere, waar ekstra stelle chromosome fetale ontwikkeling strem, maar in plante is dit meer algemeen.

Wanneer geen verandering in die getal chromosome voorkom nie, word dit homoploïede hibriedspesievorming genoem, en dit is wat gewoonlik by diere voorkom.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Chihuahua (deelstaat)

|-
| align=center colspan=2 | 200px
|-
|colspan="2" style="text-align:center;" | Sien ander Meksikaanse deelstate
|-
|colspan="2" style="text-align:center;" | Amptelike naam:*Estado Libre y Soberano de Chihuahua*("Vrye en onafhanklike staat van Chihuahua")
|-
|colspan="2" style="text-align:center;" | Volkslied:*Himno del Estado de Chihuahua*
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Chihuahua
|-
| style="white-space: nowrap;" | **Grootste stad**
| style="white-space: nowrap;" | Ciudad Juárez
|-
| style="white-space: nowrap;" | **Munisipaliteite**
| style="white-space: nowrap;" | 67
|-
| style="white-space: nowrap;" | **Oppervlakte**
| style="white-space: nowrap;" | 247&nbsp;460 km² (1ste)
|-
| style="white-space: nowrap;" | **Hoogste punt**
| style="white-space: nowrap;" | Cerro Mohinora (3&nbsp;300 m)
|-
| style="white-space: nowrap;" | **Bevolking** (2012)&nbsp; - Totaal &nbsp; - Digtheid
| style="white-space: nowrap;" | 3&nbsp;470&nbsp;783 (11de)14 inw./km² (29ste)
|-
| style="white-space: nowrap;" | **Demoniem**
| style="white-space: nowrap;" | Chihuahuense
|-
| style="white-space: nowrap;" | **Goewerneur**
| style="white-space: nowrap;" | César Duarte Jáquez (PRI)
|-
| style="white-space: nowrap;" | **Senators**
| style="white-space: nowrap;" | Patricio Martínez (PRI)Lilia Merodio Reza (PRI)Javier Corral (PAN)
|-
| style="white-space: nowrap;" | **Stigting**
| style="white-space: nowrap;" | 6 Julie 1824 (18de)
|-
| style="white-space: nowrap;" | **MOI** (2010)
| style="white-space: nowrap;" | 0,744 –  (18de)
|-
| style="white-space: nowrap;" | **BBP (KKP** (2009)&nbsp; - Totaal&nbsp; - Per capita
| style="white-space: nowrap;" | 20&nbsp;287&nbsp;214&nbsp;218,80 VSA-$20&nbsp;287 VSA-$
|-
| style="white-space: nowrap;" | **Tydsone**&nbsp; - Somertyd
| style="white-space: nowrap;" | MST (UTC−7)MDT (UTC−6)
|-
| style="white-space: nowrap;" | **Poskode**
| style="white-space: nowrap;" | 31, 33
|-
| style="white-space: nowrap;" | **ISO 3166-2**
| style="white-space: nowrap;" | MX-CHH
|-
| style="white-space: nowrap;" | **Amptelike webwerf**
| style="white-space: nowrap;" | chihuahua.gob.mx
|}

**Chihuahua** is een van die 31 deelstate en die grootste deelstaat wat, saam met die Federale Distrik, die 32 Federale Entiteite van Meksiko vorm. Die hoofstad is die gelyknamige stad Chihuahua. Die deelstaat word in die noorde begrens deur Nieu-Meksiko, in die noordooste deur Texas, in die ooste deur Coahuila, die suide deur Durango, die suidweste deur Sinaloa en die weste deur Sonora. Die deelstaat het 'n droë klimaat en het nie baie vrugbare grond nie. Die Conchosrivier, 'n sytak van die Rio Grande, is die grootste rivier in die deelstaat.

## Verwysings 
## Bron 
* ''Collier's Encyclopedia'', Crowell-Collier Educational Corporation, Volume 6, Bladsy 225.
Chihuahua

**Chihuahua** kan verwys na:

* Chihuahua, 'n deelstaat in Meksiko.
* Chihuahua, 'n stad in die deelstaat Chihuahua.
* Chihuahua, 'n klein hondjie.
Chihuahua (hond)

duimnael|Korthaar
duimnael|Langhaar
duimnael|Chihuahua geniet die sonskyn
Die **Chihuahua** (Spaans: *chihuahueño* [tʃiˈwawa]) is die kleinste honderas wat 15 tot 23 cm groot word. Twee tipes kom voor: die korthaar en langhaar. Die hondjie het groot ore en is intelligent. Die oorsprong van die ras is onseker, daar word vermoed dat dit uit Meksiko kom. Die hond is ná die Meksikaanse deelstaat Chihuahua genoem.

## Bron 
* ''Collier's Encyclopedia'', Crowell-Collier Educational Corporation, Volume 6, Bladsy 225.

## Eksterne skakels
Die Moederland Roep

**Die Moederland Roep** (Russies: Родина-мать зовёт!, *Rodina-Mat zowjot!*)  is ’n standbeeld by die heuwel Mamajef Koergan in Wolgograd (voorheen Stalingrad), Rusland, ter herdenking aan die Slag van Stalingrad. Dit is deur die beeldhouer Jewgeni Woetsjetitsj en ingenieur Nikolai Nikitin ontwerp, en was in 1967 die hoogste standbeeld in die wêreld.

Dit is ’n ingewikkelde beeld uit ’n ingenieurstandpunt weens die kenmerkende houding met ’n swaard wat in die regterhand in die lug gehou word en die linkerhand in ’n roepgebaar. Dit is tans die hoogste niegodsdienstige standbeeld van ’n vrou in die wêreld.

Dit het verskeie ander name, soos **Moeder Moederland**, **Die Moederland** en **Die Mamajef-monument**.

## Beskrywing 
duimnael|200px|links|Die vlag van Wolgograd-oblast.
Toe die standbeeld in 1967 onthul is, was dit die hoogste standbeeld ter wêreld; dit is 87&nbsp;meter van die bokant van die voetstuk tot by die punt van die swaard. Die figuur self is 52&nbsp;meter hoog en die swaard 33&nbsp;meter lank. Tweehonderd trappies wat die 200 dae van die Slag van Stalingrad simboliseer, lei van die onderkant van die heuwel na die monument. Dit weeg 7&nbsp;900&nbsp;ton. Die model wat vir die standbeeld poseer het, is ’n plaaslike inwoner, Walentina Izotowa.

Die standbeeld verskyn op sowel die vlag as die wapen van Wolgograd-oblast.

## Struktuurprobleme 
Daar is bewerings dat die standbeeld al hoe meer oorleun weens veranderinge in die grondwatervlak wat veroorsaak dat die fondamente skuif.

## Verwysings 
## Eksterne skakels 
* Die Moederland Roep: Google Maps Satellite
* Uitsig van bo en binne
* 
* 15px Hierdie artikel is vertaal uit die Engelse Wikipedia
Rio Xingu

[duimnael|links|[NASA-Satellietbeeld van die Rio Xingu, soos stroomaf gesien]]
duimnael|links|Inheemse Kalapalo-manne op 'n kanoe in die Rio Xingu
Die **Rio Xingu** (Portugees: [ɕĩˈɡu]) is een van die grootste sytakke van die Amasonerivier in Suid-Amerika. Die rivier, met 'n lengte van 1&nbsp;640 km, vloei deur die Brasiliaanse deelstate Mato Grosso en Pará. 

Die Rio Xingu ontstaan deur die saamvloei van die Rio Ronuro en Rio Culuene in die deelstaat Mato Grosso en vloei aansluitend in sy grootste geheel deur die deelstate Mato Grosso en Pará. Die rivier vloei in noordoostelike rigting parallel tot die Rio Araguaia in die ooste deur die Amasone-bekken van Brasilië. Naby Porto de Moz in die deelstaat Pará mond die Rio Xingu in die Amasonerivier uit. Die rivier is die laaste groot sytak van die Amasonerivier, voordat dit net wes van Belém in die Atlantiese Oseaan uitmond.

Voordat die Duitse dokter, antropoloog en ontdekkingsreisiger Karl von den Steinen in 1884 en 1887 die Rio Xingu verken het, was die rivier wel beken, maar nie sy verloop en die inheemse bevolking aan sy oewers nie.

## Verwysings
Lewendige as

regs|duimnael|350px|'n **Lewendige as** en Panhardstaaf aan 'n 2002 Mazda MPV
'n **Lewendige as**, soms ook 'n **soliede as** of **balkas** genoem, is 'n tipe suspensiestelsel wat gebruik maak van die dryfaste (wat die krag oordra na die wiele) as suspensie. Die lewendige as verbind die wiele sydelings sodat hulle saam beweeg as 'n eenheid.

'n Lewendige as bestaan uit 'n sentrale ewenaar in 'n enkele hulsel wat met soliede syaste verbind is aan die dryfwiele. Die ewenaar is weer verbind aan die enjin via 'n swaaibare (op-en-af) dryfas en 'n universele koppeling. Die volledige montering kan tipies gesuspendeer word met bladvere, kronkelvere of lugsakke.

In kleiner vragmotors en viertrekbakkies is soliede voorasse oor die algemeen deur onafhanklike voorvering vervang.

Sommige lewendige asse gebruik sleeparms, semi-sleeparms, 'n Panhard staaf of 'n Wattskoppeling om die vertikale en laterale bewegings van die as te beheer. Ander, veral ouer voertuie, gebruik Hotchkiss vering, waarin die bladvere 'n hegpunt vir die as verskaf, asook vering of suspense bied.

center|duimnael|500px|Karaktereienskappe van 'n lewendige as-suspensie

## Voordele 
Die hoofvoordeel van 'n soliede as is sy eenvoud. Die eenvoud maak dit baie ruimtedoeltreffend en relatief goedkoop om te vervaardig. Hulle word byna universeel gebruik in swaar vragmotors; die meeste ligte- en mediumgroot bakkies, sportnutsvoertuie en waens gebruik ook 'n soliede as, ten minste aan die agterkant. Lewendige asse het 'n belangrike voordeel vir off-road gebruik, omrede hulle beter voertuigartikulasie en duursaamheid in 'n hoë ladingomgewing bied. Die eenvoud maak dit ook betreklik maklik om 'n voertuig op te lig.

regs|duimnael|400px|'n Lewendige as aan 'n Jeep. Hierdie is die voorsuspensie met twee krulvere. Let op die ewenaarhuls wat effens na regs geplaas is op die lewendige as.
## Nadele 
Die grootste nadeel is dat elke wiel nie toegelaat word om onafhanklik oor 'n hobbel of 'n klip te beweeg nie. Die massa van die samestel is deel van die ongeveerde massa van die voertuig, wat ritgehalte verder kan verminder. Ook die draaivermoë is tipies swakker as by ander veringontwerpe omdat die wiele 'n nul-wielvlughoek handhaaf gedurende bakrol.
Bay City, Michigan

**Bay City** is 'n hawestad in die deelstaat Michigan en geleë aan die oewer van die Huronmeer by die monding van die Saginawrivier. Die stad is ongeveer 174km noordwes vanaf Detroit. 'n Klompie nedersettings het in 1859 saamgesmelt om 'n dorp te vorm en het in 1865 stadstaus verkry. Die bevolking was 34&nbsp;521 in 2012.

Daar word aartappels, suiker en suiwelprodukte geproduseer in die omgewing.

## Bron 
* ''Collier's Encyclopedia'', Crowell-Collier Educational Corporation, Volume 3, Bladsy 725.
Ford Mondeo

Die **Ford Mondeo** is 'n mediumgrootte gesinsmotor wat sedert 1992 deur die Ford Motormaatskappy vervaardig word. Die naam is afkomstig van die Latynse "mundus", wat "wêreld" beteken. Die Mondeo is ontwerp om 'n "wêreldmotor" te wees. Die Amerikaanse modelle is as die Ford Contour en Mercury Mystique bemark tot 2000, en as die Ford Fusion van 2013 af.

## Verwysings
Chihuahua (stad)

**Chihuahua** is die hoofstad van die gelyknamige deelstaat Chihuahua en geleë in 'n vallei aan die oewers van die Chuviscarrivier ongeveer 1288km noordwes van Meksikostad. Die vallei word omring deur die Sierra Madre berge.

## Geskiedenis 
Die eerste mense hier was die plaaslike Indiane en 'n ou nedersetting is reeds in 1553 deur die Spanjaarde ontdek. In 1715 was die nedersetting *San Felipe el Real de Chihuahua* genoem. Daar was ryk lood en silwermyne in die omgewing en die nedersetting het gedy totdat die Meksikaanse Onafhanklikheidsoorlog uitgebreek het. Politieke wanorde het gevolg en die dorpie het daaronder gely. In 1876 het stabiliteit gevolg onder die bewind van Porfirio Díaz. Die dorpie was twee keer beset deur die Amerikaanse Leër tydens die Meksikaans-Amerikaanse Oorlog.

Die stad was ook die tydelike hoofstad van Meksiko in 1864 onder president Benito Juárez se bewind.

Die katedraal van Chihuahua is ontwerp deur Francisco Eduardo Tresguerras, een van Meksiko se bekendste argitekte. Konstruksie aan die katedraal het in 1717 begin en is in 1789 voltooi.

## Bron 
* ''Collier's Encyclopedia'', Crowell-Collier Educational Corporation, Volume 6, Bladsy 224.

## Eksterne skakels
Ryskoker

duimnael|Die meeste elektriese ryskokers bestaan uit 'n buitehouer met 'n termostaat en metaal-kookplaat as verwarmingselement, 'n metaalhouer wat daaropgesit word en 'n bykomende plastiek- of metaalhouer waarin groente, vis of vleis gestoom kan word. Sodra die water in die ryspot verdamp het, word die kookproses outomaties beëindig en die rys warmgehou totdat dit bedien word.

'n **Ryskoker** is 'n elektriese kombuistoestel vir huishoudelike gebruik waarin rys op 'n gerieflike manier gaargemaak en perfek gekry kan word sonder dat dit oorkook of klewerig word. Gespoelde rys en die benodigde hoeveelheid koue water word in 'n metaalhouer gegooi en die ryskoker ingeskakel. Die rys het klaar gekook sodra die hele kookwater geabsorbeer is of verdamp het.

Die eerste outomatiese ryskokers is in die vroeë 1950's deur die Japannese *Toshiba Corporation* ontwikkel en vanaf 1955 bemark. Vandag word outomatiese ryskokers in baie huishoudings in Oos-, Suid- en Suidoos-Asië aangetref en raak ook in westerse lande toenemend gewild.

## Verwysings
Columbus, Georgia

**Columbus** is 'n stad in die deelstaat Georgia geleë op die grens met die deelstaat van Alabama, op die oewer van die Chattahoochee-rivier. Die administratiewe setel van die Muscogee County is hier geleë. Coweta Town, die hoofstad van die Creek-Indiane is naby die dorp.

## Geskiedenis 
Die nedersetting het ontstaan in 1689 toe die Spanjaarde 'n fort gebou het met die naam *Colón* (Columbus). Die land is in 1826 oorgeneem deur die regering van die Verenigde State vanaf die Indiane. Die eerste nedersetters het 'n handelspos hier gestig 1827 en die nedersetting het in 1828 dorpstatus verkry. Gedurende die oorlog met die Indiane was Columbus die hoofbasis vir die militêre magte. In 1846 het dit dieselfde rol gespeel tydens die Meksikaans-Amerikaanse Oorlog.

Tydens die Amerikaanse Burgeroorlog het die Unie-magte die dorp beset 'n week na generaal Robert E. Lee se oorgawe te Appomattox.

## Omgewing 
Die Amerikaanse Weermag se Infanterie opleiding sentrum, Fort Benning, grens aan die stad. Meer as 'n miljoen man is hier opgelei tydens die Tweede Wêreldoorlog. Daar is ook groot katoen en katoensaad-na-olie meulens in die omgewing.

## Bron 
* ''Collier's Encyclopedia'', Crowell-Collier Educational Corporation, Volume 7, Bladsy 38.

## Eksterne skakels
Ford Laser

Die **Ford Laser** is 'n kompakte motor wat deur Ford in Asië, Oseanië, en dele van Suid-Amerika en Afrika verkoop is. Dit was oor die algemeen as 'n sedan of luikrug, asook in omskepbare, wa en bakkieweergawes in verskillende markte beskikbaar.

## Verhouding met Mazda 323 
Die Ford Laser is 'n hersiene weergawe van die Familia/323 modelle wat deur Mazda in Japan vervaardig is vanaf 1980. Ford het 'n belang van 25% in Mazda verkry in 1979.

In Australië, Nieu-Seeland en Europa waar Ford as 'n "plaaslike merk" beskou is, het die Laser sy Mazda-tweeling uitoorlê, maar in naburige Asiatiese lande, soos Singapoer, Maleisië en Hongkong, sowel as Japan self, was die teenoorgestelde waar. Met die saamvoeging van hulpbronne met Mazda is Ford toegelaat om 'n vastrapplek in die streek te handhaaf. Dit was ook die geval in Suid-Amerika, Afrika en die Karibiese Eilande, waar die Laser ook verkoop is, en in baie gevalle plaaslik gemonteer is.

## Meteor-weergawe 
Die Ford Meteor wat in 1981 bekendgestel is, is die naam wat aan die sedanweergawe van die Laser gegee is.

Toe die Meteor in Australië vrygestel is in 1981 as die GA-reeks, het dit die groter Cortina vervang, hoewel dit slegs 'n tydelike maatreël was totdat die Telstar vrygestel is.

Die Meteor se sierrooster het effens verskil. Die Laser se oranje flikkerligte is met wittes vervang en die sierrooster het 'n "eierkrat" patroon in stede van die gewone swart stroke van die Laser. Die Meteor het ook groter hoofligte as die Laser, wat kleiner ligte "gesonke" in die bakwerk gehad het. In Australië was dit slegs beskikbaar met 'n 1.5 liter-enjin tydens bekendstelling in GL en Ghia afwerking - die 1.1 en 1.3 liter-enjins was nie besikbaar nie. Dit was natuurlik harde werk om die Cortina te vervang, wat enjins van 2.0 liter tot die 4.1 liter-sessilinder gehad het.

Die opgeknapte model in 1983, gekodeer GB, het die reeks nader aan mekaar gebring, maar die Meteor is voortgesit as 'n afsonderlike premielyn.

Die *Meteor*-naam is in 1987 in Australië gestaak, met die *Laser*-naam wat daarna vir sedans sowel as luikrugmotors gebruik is. Die naam het egter bly voortleef in Suid-Afrika van 1986 tot 1995. Bykomend tot die 1.3 L en 1.6 L vergasserenjins en die 1.6 L EFI enjin, het Suid-Afrikaanse modelle van die *Laser* en *Meteor* ook van 1991-1993 die Mazda FE-DOHC EFI 16-klepenjin bygekry wat 109 kW (146 pk) en 184 N·m gelewer het.

## Verwysings